Diari Oficial de la Generalitat Valenciana


Sumari del DOGV 751, del 28-01-1988 (1988/810465)

ORDRE de 17 de desembre de 1987, del Conseller d'Administració Pública, per la qual s'aprova el Pla d'Actuacions amb les Diputacions Provincials per a l'exercici 1988.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/12/17/(1)/dof/vci/html**

### Dades del document

Número de DOGV
:   751

Data del DOGV
:   28-01-1988

Secció del DOGV
:   DISPOSICIONS GENERALS

Número del document
:   1988/810465


Data del document
:   17-12-1987

Organisme emissor
:   Conselleria d'Administració Pública

Tipus de document
:   Ordre

Ordre de 17 de desembre de 1987, del Conseller d'Administració Pública, per la qual s'aprova el Pla d'Actuacions amb les Diputacions Provincials per a l'exercici 1988.  
El Consell Superior de Coordinació, en la sessió del dia 15 de desembre de 1987, informà favorablement la Proposta del Pla d'Actuacions elevada pel Consell de Coordinació de la Conselleria d'Administració Pública.  
Atesa l?elaboració conjunta del Pla per part de les Diputacions Provincials i la Conselleria d'Administració Pública.  
En atenció d?allò que disposa el Decret 129/85, de 23 d'agost, i fent us de les facultats que em confereix l'article 35 de la Llei 5/83, de 30 de desembre, de Govern Valencià:  
ORDENE:  
Article primer  
S'aprova el Pla d'Actuacions de la Conselleria d'Administració Pública per a l?exercici 1988 que regula la programació i l?execució de les matèries de Protecció Civil i Prevenció d'Incendis, Plans Provincials de Cooperació a les Obres i als Serveis Municipals, Assessorament a Municipis, Informatització a Municipis i Selecció i Formació del personal de l'Administració Local, el contingut del qual es publica com a Annex d'aquesta Ordre.  
DISPOSICIO FINAL  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 17 de desembre de 1987.  
El Conseller d'Administració Pública,  
JOAQUIN AZAGRA ROS  
PLA D'ACTUACIONS DE LA CONSELLERIA D'ADMINISTRACIO PUBLICA PER A 1988  
I. COORDINACIO EN MATERIA DE PROTECCIO CIVIL I EXTINCIO D'INCENDIS  
- Infrastructura tècnica necessària per al desenvolupament de les actuacions previstes.  
L'acció inversora de la Generalitat Valenciana es concretarà en la dotació tècnica i l?equipament dels Centres de Coordinació davant catàstrofes provincials.  
Xifra estimativa de la despesa. Inversió: 296.648.802 en dotació tècnica i equipament.  
Percentatge de finançament. Total a càrrec de la Generalitat Valenciana.  
Proposta de gestió. A càrrec de la Conselleria d'Administració Pública.  
Direcció General d'Interior. Servei de Protecció Civil.  
Terminis d'implantació. 1 de desembre de 1988.  
- Pla d'Actuació per a 1988 en matèria d'extinció d'incendis.  
Identificació de l'acció.  
L'acció coordinada en la matèria es duu a terme dins el marc del Consell de Coordinació corresponent, en el qual hi ha integrades ambdues Administracions.  
En matèria de Prevenció d'Incendis la Generalitat Valenciana i les Diputacions Provincials impulsaran les activitats de la Comissió Tècnica en la matèria en la qual es troben integrats representants tècnics dels Parcs Municipals de la Comunitat, el pla de treball de la qual pretén la normalització de:  
- Parcs de Bombers.  
- Vehicles en extinció i salvament.  
- Condicions d?accés i ascens.  
- Formació.  
- Reglament de règim interior.  
- Prevenció externa als Parcs.  
S'arbitraran els mecanismes que garantesquen la implantació de les normes emeses per la Comissió en els Consorcis Provincials, després de l'aprovació pels seus Organs de Govern.  
En matèria d?extinció d'incendis es prosseguirà l?ampliació de la cobertura dels Consorcis Provincials de Prevenció, Extingís) d'Incendis i Salvaments segons els Plans aprovats en 1986.  
L'acció inversora de les Diputacions es dura a terme en els capítols de creació i dotació de nous parcs d'extinció. Per altra banda es faran càrrec, d'acord amb els Estatuts dels Consorcis, del 50% de les despeses corrents d'aquests.  
La Generalitat Valenciana d'acord amb els esmentats Estatuts, es farà càrrec del 3007o de les despeses corrents del Consorcis, i podrà sufragar l'aportació dels municipis adherits quan la població siga inferior a 20.000 habitants.  
Xifra global orientativa de la despesa. Inversió: 029.697.724 pessetes. Despeses: 9.577.770.541 pessetes.  
Desglossament de la despesa  
DIPUTACIO DE VALENCIA  
a) Inversió: Implantació d'un Parc tipus A, dos de tipus B i un de tipus D i millora d'instal·lacions existents.  
Pressupost: 938.411.281 pessetes.  
b) Despeses de funcionament del Consorci Provincial (50 %).  
Despesa: 836.768.607 pessetes.  
DIPUTACIO D'ALACANT  
a) Inversió: Dotació de l'Area Operativa de l?Alacantí i implantació d'un Parc tipus D (Torrevieja).  
Pressupost: 245.405.097 pessetes.  
b) Despeses de funcionament del Consorci Provincial (50%).  
Despeses: 444.005.500 pessetes.  
DIPUTACIO DE CASTELLO  
a) Inversió: Implantació del parc de Brigada i tres parcs rurals.  
Pressupost: 880.228.254 pessetes (pendent d'ajustament pressupostari).  
b) Despeses de funcionament del Consorci Provincial (50%).  
Despesa: 70.562.598 pessetes.  
GENERALITAT VALENCIANA  
a) Despeses d'inversió: nuls.  
b) Despeses de funcionament dels Consorcis Provincials.  
827.640.926 pessetes.  
Proposta de gestió. Pels òrgans de govern dels Consorcis Provincials: Assemblea General i Comissió Permanent.  
Terminis d'implantació. Al llarg de 1988 en base als plans d'expansió previstos.  
Desglossament de l'aportació de la Generalitat Valenciana als consorcis provincials de prevenció, extinció d?incendis i salvaments en l'any 1988.  
En base als actuals Estatuts ???????????????????????? 528 M  
Per assumpció d'aportacions de municipis  
de menys de 20.000 habitants ???????????????????????? 141 M  
Per incorporació dels parcs municipals  
de Castelló, Alacant i Elx ?????????????????????????? 27 M  
Total ??????????????????????????????????????????????? 696 M  
Veure imatge  
II. COORDINACIO DE PLANS PROVINCIALS DE COOPERACIO I ASSESSORAMENT A MUNICIPIS  
- Introducció  
En el marc general dissenyat per la Llei 2/83, de 4 d'octubre, sobre declaració d'interés comunitari de determinades funcions pròpies de les Diputacions, més coneguda comunament per «Llei de Coordinació de Diputacions», destaca en l'article 2.1-g) la declaració d'interés general comunitari de la funció dels Plans Provincials d'Obres i Serveis, i la de cooperació i assistència jurídica, econòmica o tècnica als municipis. La coordinació per part de la Conselleria d'Administració Pública d'aquestes dues àrees, íntimament relacionades, és una facultat concretada pel Decret 129/85, de 23 d'agost, sobre directrius de coordinació, el qual, en l'article 1.b), atribueix a l'esmentada Conselleria el desenvolupament de la Coordinació amb les Diputacions, d'acord amb les prioritats assenyalades en l'article 4 del mateix Decret, i respectant les directrius bàsiques, contingudes en el segon paràgraf de l'esmentat precepte, i que són en síntesi:  
a) La coordinació dels Plans Provincials d'Obres i Serveis es durà a terme definint els interessos generals comunitaris per mitjà de plans bàsics sectorials que fixaran els objectius a assolir i les prioritats d'actuació pública.  
Els Plans Provincials d'Obres i Serveis procuraran, en tot cas, l?òptima assignació dels recursos públics, amb especial atenció als municipis de menor capacitat econòmica i de gestió.  
b) Les Diputacions i la Direcció General d'Administració Local col·laboraran en la prestació de l?assistència tècnica, econòmica o jurídica als municipis.  
Ha estat la Llei de Bases del Règim Local, (7/85, de 2 d'abril), la que ha ratificat el principi de coordinació entre l'Administració de la Comunitat Autònoma, i les Corporacions Provincials, i assenyala com a fi propi i específic de la província «la participació en la coordinació de l'Administració Local amb la de la Comunitat Autònoma i la de l?Estat» (art. 31.2-b) de l?esmentada Llei). Principi que es desplega més concretament en l?article 36, quan en regular la competència de les Diputacions en l?área de la cooperació i assistència als municipis assenyala que: La Comunitat Autònoma assegura en el seu territori la coordinació dels diversos plans provincials d'acord amb allò previst en l'article 59 d'aquesta Llei», el qual orienta la coordinació a través dels plans sectorials per a la fixació d'objectius i determinació de les prioritats de l'acció pública, contingut propi d'aquest document, en el qual es concreten objectius, criteris i prioritats en l'actuació coordinada de les Diputacions, les quals ajustaran llurs facultats de programació o ordenació dels serveis o activitats de llur competència en el marc de les previsions establertes en aquest Pla.  
Des de l?òptica d'aquests principis generals de l'acció administrativa, i reflexionant sobre el concret aspecte dels Plans Provincials d'Obres i Serveis, és el moment d'introduir les pautes sobre l'orientació dels fins perseguits en la programació i execució dels Plans Provincials:  
1. Cal anar definint les polítiques inversores que es destinen a la gestió de serveis i funcions dels Ajuntaments, d'acord amb els criteris d'utilització eficient dels recursos públics.  
2. Cal tendir a corregir els desequilibris interprovincials, homogeneïtzant i complementant l'acció inversora en serveis i obres d?interès bàsic.  
3. Cal buscar una coherència i identificació dels objectius i els instruments, en les inversions públiques de tots els agents de l'Administració que s'adrecen a millorar el nivell d'infrastructures i equipaments municipals a través dels corresponents Plans Sectorials jerarquitzats.  
4. L'ordenació de les inversions públiques, mitjançant la classificació prèvia dels dèficits o necessitats de les entitats locals, des de l?òptica genèrica de la planificació inversora de la Generalitat, ha d'inspirar els programes concrets de les Diputacions, mitjançant la definició dels Plans a curt i mitjà termini dels diversos sectors d'inversió pública.  
5. La coordinació de les inversions previstes en els Plans Provincials d'Obres i Serveis, ha de basar-se en la definició d'objectius, cosa que exigeix un esforç de disseny coordinat de tots els agents inversors, un repartiment de funcions, activitats i fons financers afectats, i el control objectiu sobre els efectes i l'execució dels programes.  
1. 1. Objectius i criteris A. Objectius  
Els Plans Provincials de Cooperació a les Obres i als Serveis Municipals hauran de coadjuvar a la consecució de les línies prioritáries d'actuació definides en el programa Econòmic València, per a la qual cosa atendrà els objectius següents:  
1. Coordinació de totes les actuacions inversores de despeses. A tal efecte les Diputacions Provincials hauran de tendir a la unificació en un sol Pla (el Pla Provincial de Cooperació a les Obres i als Serveis municipals) de totes les actuacions.  
2. Reduir els desequilibris entre les comarques.  
3. Coadjuvar a la prestació d'un nivell mínim de serveis per part de tots els municipis.  
4. Potenciar la prestació de serveis mancomunats per tal d'evitar deseconomies d'escala.  
5. Aconseguir la màxima rendibilització dels recursos disponibles.  
B. Criteris per a l'elaboració dels Plans Provincials de Cooperació d'Obres i Serveis. (PPCOS) per a 1988.  
A fi d'aconseguir els objectius susdits s'estableixen els següents criteris:  
1) Cap municipi de menys de 5.000 habitants que siga deficitari en qualsevol dels nivells mínims establerts en l'article 26 de la LBRL quedarà exclòs del PPCOS.  
2) Tindran prioritat per a la inclusió en el PPCOS les següents obres i serveis considerats de caràcter bàsic per ordre d'importància:  
2.1. Obres en procés d'execució incloses en anteriors PPCOS que afecten la infrastructura bàsica del municipi.  
2.2. Millora i conservació de serveis bàsics ja establerts.  
2.3. Obres de cicle hidràulic (Proveïment, distribució i sanejament).  
2.4. Recollida i transport de residus sòlids.  
2.5. Enllumenat públic.  
A més a més, per als municipis de més de 5.000 habitants:  
2.6. Tractament de residus sòlids.  
2.7. Instal·lacions culturals i recreatives.  
2.8. Podran incloure's també aquelles obres i serveis que milloren la prestació de les funcions i competències dels municipis de més de 20.000 habitants.  
No podrà atendre's cap altra obra sense manifestació expressa del Ple de l'Ajuntament que els altres serveis mínims estan coberts.  
3) Com a regla general, no s'inclouran obres de pavimentació (implantació, millora o substitució), que puguen ser objecte d'execució mitjançant la utilització d'instruments de gestió urbanística previstos en els corresponents Plans Generals o Normes Subsidiàries de Planejament aprovades, d'acord amb la Llei del Sòl. No obstant això haurien de considerar-se aquelles obres de millora en municipis de menys de 1.000 habitants i en els nuclis de població separats de la capital municipal superiors a 500 habitants. Tanmateix, el percentatge d'aquest tipus d'obres sobre el total del pla no haurà d'excedir del 40% del pressupost global del Pla.  
Els Ajuntaments afectats sol·licitaran les possibles excepcions a aquesta regla general, justificaran documentalment la necessitat o urgència per a inclusió de les pavimentacions en el Pla Provincial de Cooperació, i hauran de certificar la impossibilitat d'instrumentalitzar les esmentades tècniques de gestió.  
4) Quan es tracte de Mancomunitats o Agrupaments de Municipis s'inclouran amb caràcter prioritari les següents obres per ordre de prelació: plantes de transformació i tractament de residus sòlids; depuració d'aigües residuals; conservació i millora d'obres o serveis oferits per la mancomunitat.  
5) Rebran atenció especial aquells municipis que hagen sofert alguna catàstrofe molt localitzada o perjudicis que no hagen estat objecte d'ajuda per altres organismes. Amb aquesta finalitat hom podrà implantar crèdits extraordinaris.  
6) Els municipis amb més d'un nucli de població podran incloure en el Pla els projectes referents a cada un.  
7) Quan concórreguen en un projecte subvencions o aportacions alienes al finançament del Pla Provincial, aquest sols cobrirà la resta del cost del projecte, sempre que amb aquesta aportació no se supere el cost real del projecte.  
8) Cada Pla inclourà les previsions inversores sobre equipament d'aquells municipis acollits a la dispensa d'obligació de prestar els serveis mínims que preveu l'article 26.2 de la Llei de Bases de Règim Local.  
9) Les obres que per llur naturalesa es referesquen a instal·lacions culturals o recreatives, si que s'inclouran amb caràcter general en els respectius Plans d'inversions específics, sense que puguen ser integrades en el Pla provincial de Cooperació a les Obres i serveis Municipals, tret de casos molt excepcionals i justificats. Aquest criteri tindrà caràcter transitori per a l'exercici 1988, per tal com haurà de tendir-se a la consecució de l'objectiu 1 exposat anteriorment. C. Criteris de valoració de les demandes municipals.  
1. Cada Diputació establirà el Fons Disponible anual que considere necessari per al finançament del PPCOS en base a les previsions d'aportació municipal, de la seua pròpia i de les possibles subvencions de l'Estat i de la Generalitat.  
2. Les Diputacions Provincials, mitjançant els criteris que estimen oportuns i en base a les dades de nivell d'equipaments i dèficits d'infrastructures municipals de l'Enquesta sobre infrastructura i equipament local del MAP, hauran de distribuir els fons disponibles per a 1987.  
1. 2. Procediment d'elaboració  
Els respectius Plans Provincials de Cooperació a les Obres i als Serveis hauran d'aprovar-se per les Diputacions, abans del 31 de desembre de 1987.  
Confeccionada la proposta del Pla Provincial, per part de cada Diputació, i d'acord amb els criteris de selecció de peticions municipals ací contingudes, es verificarà l?exposició pública del Pla.  
1) Els Ajuntaments trametran les observacions a cada Pla Provincial, durant el període d'exposició pública, a la Diputació respectiva o, si s'escau, a la Direcció General d'Administració Local que la remetrà a la Diputació respectiva.  
Abans del 15 de desembre, cal trametre, a la Direcció General d'Administració Local, còpia de la proposta del Pla Provincial de la Cooperació a les Obres i als Serveis ensems amb la documentació següent:  
- Memòria justificativa dels objectius del Pla i dels criteris i inclusió de les peticions.  
- Criteris de distribució dels fons afectats.  
- Certificació de la publicació en el BOP de la proposta del Pla.  
- Documentació complementària que s'estime pertinent.  
2) La Direcció General d'Administració Local emetrà informe sobre l'adequació de la proposta de cada Pla Provincial, als objectius i criteris que s'estableixen, anotant-hi les observacions pertinents. El Consell Valencià d'Administració Local podrà conèixer i informar els Plans Provincials de Cooperació, a les Obres i als Serveis Municipals abans de llur aprovació.  
Els esmentats informes es verificaran en els 10 dies naturals següents a la recepció de la proposta del respectiu Pla Provincial, i s'entendrà favorable en el supòsit que no s'emeta.  
3) Aprovació de cada Pla Provincial abans del 31 de desembre de 1987 per cada Corporació.  
4) La notificació a cada Ajuntament de la inclusió o exclusió de la petició municipal s'efectuarà dins els 15 dies següents a l'aprovació del Pla.  
5) Publicació de l'aprovació de cada Pla Provincial de Cooperació a les Obres i als Serveis en el BOP i DOGV.  
1. 3 Documentació municipal  
Les peticions municipals que s'adrecen a les Diputacions per a la inclusió en cada Pla Provincial, hauran d'acompanyar-se de projecte tècnic, el contingut mínim del qual s?ajustarà, en tot cas, a les normes específiques de cada Diputació, en funció de l'obra projectada, o si s'escau, mitjançant Memòria Valorada o informe de la Unitat Tècnica.  
El contingut mínim de la Memòria Valorada serà el següent:  
- Descripció precisa de l?obra pressupostada.  
- Pressupost objectiu, desglossat per conceptes.  
- Plec i prescripcions tècniques.  
- Plans d?emplaçament i bàsic d'estructura.  
Si fa el cas, les obres seleccionades s'inclouran en el Pla Provincial mitjançant el corresponent projecte tècnic, i se sotmetran a l'aprovació definitiva de la Diputació.  
Els Ajuntaments o Mancomunitat trametran llurs peticions, i caldrà que especifique quina s'entén com a prioritària, d'acord amb els criteris continguts en aquest document, així com llur compromís d'aportació econòmica mínima, indicant simultàniament si volen acollir-se a qualsevol de les possibilitats o mitjans d?assistència tècnica o econòmica que tinguen previstes cada Diputació.  
En cas que un Ajuntament tinga diversos nuclis de població superiors a 200 habitants, es realitzaran les peticions per cada un.  
Les peticions que s'envien fora dels terminis establerts, quedaran excloses automàticament, tret de causes molt justificades per força major.  
En la documentació municipal s'inclouran necessàriament el càlcul del cost del manteniment de les inversions sol·licitades, incloent-hi les partides corresponents a material, personal i d'altres.  
1.4. Gestió i seguiment.  
1. Gestió.  
La contractació podrà efectuar-se pels Ajuntaments interessats o les Diputacions. Els Ajuntaments que acorden contractar obres ho sol·licitaran de les Diputacions Provincials abans del 31 de gener de 1988, justificant que disposen dels mitjans administratius i tècnics suficients. Es considera recomanable l?execució de les obres per Administració, mitjançant gestió pròpia dels Ajuntaments.  
A efectes de garantir l'adequada execució dels Plans i prestar l?assistència necessària, les Diputacions Provincials podran contractar les obres dels Ajuntaments que així ho requeresquen; igualment contractaran les obres d'aquells Ajuntaments que expressament no haguessen sol·licitat la contractació abans de la data esmentada en el paràgraf anterior.  
Les formes d'adjudicació dels contractes de les Entitats Locals seran les següents:  
Subhasta, Concurs i contractació directa.  
Quan es tracte d?altres escaurà, amb caràcter general, la subhasta.  
Els contractes de gestió de serveis públics i els d'adquisicions o subministraments s'adjudicaran ordinàriament mitjançant el procediment de concurs.  
Les obres incloses en cada Pla començaran a executar-se abans del 30 de juny de 1988.  
Qualsevol retard injustificat en el compliment dels terminis donarà lloc a l?exclusió de l?obra prevista en el Pla.  
2. Seguiment  
Les Diputacions trametran tota la informació que es requeresca des de l?esmentada Direcció General relativa a la gestió i incidències del Pla Provincial.  
En el mateix sentit es trametran amb caràcter mensual, les fitxes de seguiment i execució, que es confeccionaran per la Direcció General d'Administració Local, en col·laboració amb les Diputacions.  
Hom intentarà d'aconseguir una identificació de programes d'aplicació informàtica entre les Diputacions i la Direcció General d'Administració Local per a la gestió i execució dels Plans Provincials.  
En el supòsit que alguna Diputació hagués consumat alguna de les fases de tramitació exposades en aquestes directrius, aquesta s?entendrà formalitzada i hom continuarà amb la fase següent, d'acord amb el que estableix aquest Pla d'Actuacions.  
Declaració d'urgent expropiació:  
La Direcció General donarà preferència a la gestió administrativa dels Expedients de declaració d'urgent expropiació d'aquelles obres incloses en un Pla Provincial dins els termes i limitacions de la Llei d'Expropiació Forçosa.  
1.5. Directrius de caràcter general.  
- La Direcció General d'Administració Local desplegarà les instruccions necessàries per al compliment i desenvolupament de les actuacions coordinades. Les disposicions que formulen les Diputacions sobre organització, gestió i execució dels Plans Provincials de Cooperació als Serveis Municipals tindran en compte i s'adaptaran a les directrius contingudes en aquest document.  
- Les Diputacions aportaran la documentació completa de totes les fases del Pla Provincial, diferenciades per cada municipi, així com aquella complementària que s'estime convenient, d'acord amb allò que establesca la Direcció General d'Administració Local.  
- Assessorament a municipis  
Les Diputacions garantiran la prestació d'assessorament i assistència tècnica als Ajuntaments i en especial als de menys de 5.000 habitants.  
La Direcció General d'Administració Local coadjuvarà a aquesta prestació amb els seus recursos tècnics i humans tutelant, si fa el cas, equips mòbils perquè es preste efectivament aquesta funció essencial d'assessorament.  
A efectes d'una major eficàcia en aquesta tasca es constituirà una Comissió de responsables tècnics en matèria d'assessorament a fi d'homogeneitzar directrius, objectius i programació de la dita activitat.  
III. COORDINACIO PER A LA INFORMATITZACIO DE PETITS I MITJANS AJUNTAMENTS DE LA COMUNITAT VALENCIANA  
- Introducció  
En el context de la coordinació entre la Generalitat Valenciana i les Diputacions Provincials, sembla imprescindible la fixació d'un protocol de col·laboració entre la Conselleria d'Administració Pública i les Diputacions per a la informació de petits i mitjans Ajuntaments de la Comunitat Valenciana.  
Fins a hores d'ara s'ha avançat en aquest sentit tant per la Conselleria d'Administració Pública, que ha redactat un Pla i consignat pressupost per a 1987, com per les Diputacions Provincials de Castelló i València que han subscrit i aplicat en gran part dels seus municipis el Pla d'Informatització de la Federació Espanyola de Municipis i Províncies. Així mateix, la Diputació Provincial d'Alacant ha manifestat en repetides ocasions el seu interés a iniciar un procés d'aquest tipus.  
Com que les Diputacions de Castelló i València ja estan summament avançades en aquest procés, sembla obvi que qualsevol esquema de col·laboració que es plantege haurà d'assumir allò que hi ha fet, reconeixent l'oportunitat que la font principal d'iniciatives i propostes se situe en els organismes amb més experiència en el tema.  
Per a tot això, es proposa l'esquema de funcionament següent:  
La Conselleria d'Administració Pública i les Diputacions Provincials d'Alacant, Castelló i València aborden conjuntament un projecte de col·laboració per a la informatització de petits i mitjans Ajuntaments de la Comunitat Valenciana.  
Entre els objectius hi ha els següents.  
- Facilitar als Ajuntaments de menys de 50.000 habitants que ho sol·liciten suport tècnic en informàtica, que consisteix en:  
? Assistència i assessorament en la instal·lació tant del hardware com del software.  
? Ensinistrament, mitjançant cursos, i/o presència física, en el maneig de l?ordinador, del sistema operatiu i dels paquets d'aplicació.  
? Assistència en la generació dels fitxers bàsics.  
? Establiment d'una «hot line» per a assistència permanent amb termini indefinit, tret per a qüestions pròpies de les firmes subministradores.  
- Contribuir econòmicament a través de subvencions a les adquisicions dels Ajuntaments, basades en l'aportació econòmica que puga prestar cadascuna de les quatre Institucions, distribuint aquests recursos segons criteris de necessitat, racionalitat i eficàcia.  
- El projecte tendirà a la simplificació de productes per als Ajuntaments no informatitzats que se sumen al projecte, fixant com a estàndards el sistema operatiu MS-DOS per a ordinadors monolloc, i el sistema operatiu UNIX (o XENIX) per a ordinadors multilloc. S'hi estableix un màxim de 3 paquets sota MS-DOS i uns altres 3 paquets sota UNIX.  
- La distribució dels fons romanents de 1987 de la Conselleria d'Administració Pública per al projecte es fará, ateses les necessitats actuals, de la manera següent: s'assignaran 14 milions de pessetes per als municipis d'Alacant, 12 per als de Castelló i 19 per als de València. Puix que Alacant encara no ha engegat el projecte, l'assignació del pressupost de la Conselleria per a 1988, contemplarà una proporció diferent que assumesca el menor ritme previsible d'Alacant al llarg de 1988 i que, per tant, prime més els Ajuntaments de Castelló i València.  
Pel que fa a direcció i organització del projecte, consistirà en el següent:  
- La direcció correspondrà conjuntament a la Conselleria d'Administració Pública en les persones dels Directors Generals d'Administració Local i d'Organització i Sistemes d'Informació, i a cadascuna de les tres Diputacions Provincials en les persones dels respectius Diputats responsables d?Informàtica.  
- La supervisió tècnica del projecte correspondrà a un equip format pels responsables tècnics de cadascuna de les quatre Institucions.  
- La llista ordenada i prioritzada dels Ajuntaments a informatitzar correspondrà essencialment a les Diputacions Provincials.  
- L'equip tècnic de direcció distribuirà les tasques amb criteris d'oportunitat i disponibilitat de mitjans.  
- El projecte tindrà recursos humans propis aportats per cadascuna de les Institucions, que consistiran en almenys una persona a temps complet per cada Diputació, més dues persones a temps complet per part de la Conselleria, i la dedicació a temps parcial dels responsables del projecte. Aquests recursos s'incrementaran paulatinament a mesura que la demanda ho exigesca i en base a les possibilitats de cadascuna de les Institucions.  
IV. COORDINACIO EN MATERIA DE SELECCIO I FORMACIO DEL PERSONAL DE L'ADMINISTRACIO LOCAL  
- Activitats en coordinació amb les diputacions provincials de la Comunitat Valenciana  
- Realització de cursos de formació i perfeccionament dels funcionaris de les entitats locals, i també de jornades d'estudi i divulgació sectorials.  
- Divulgació entre les entitats locals de la legislació valenciana sobre funció pública per tal d'assolir una funció pública única.  
- Assessorament i col·laboració en els processos selectius de personal funcionari, incloent-hi tests de coneixements i aptituds, i en els processos selectius del personal laboral incloent-hi proposta de tests i adaptació de proves segons els professiogrames que s'establiran.  
- Cursos de valencià i assessorament en ordre a la implantació del València a les Entitats Locals Valencianes; confecció de manuals de llenguatge administratiu, formularis i documents administratius en valencià.  
- Estudi del sistema que permeta homogeneïtzar les vies i procediments per a materialitzar les subvencions que, provinents de l'Administració de l'Estat i de les Comunitats Autònomes, tenen com a destinataris a les Corporacions Locals.


Còpia Permalink ELI